У галоўным упраўленні ідэалагічнай работы, культуры і па справах моладзі Мінаблвыканкама прынялі рашэнне мясцовых уладаў. Выконваючая абавязкі кіраўніка (па пытаннях культуры) Святлана Баранок распавяла, што асабіста ведае спадара Гусева: прысутнічала на адкрыцці СДК пасля капрамонту, віншавала яго са званнем лаўрэата рэспубліканскага конкурсу бардаўскай песні. “Мы даведаліся пра сітуацыю са звароту грамадзян, накіраваліся да ўпраўлення культуры, ідэалогіі і па справах моладзі Смалявіцкага райвыканкама, выслухалі ўсіх. Рашэнне мясцовых уладаў падалося нам разумным: творчага чалавека не пакінулі на вуліцы, працаўладкавалі. Практычна тыя ж задачы, амаль той жа заробак. Разумею, што статус крыху іншы, але ў дырэктара сапраўды былі пытанні па выкананні службовых абавязкаў”, — тлумачыць афіцыйную пазіцыю спадарыня Баранок.